Vastavalt võlaõigusseaduse, tsiviilseadustiku üldosa seaduse ja rahvusvahelise eraõiguse seaduse rakendamise seaduse (VÕSRS) § 9 lg-le 4 kohaldatakse uut regulatsiooni (ehk 10 aastast aegumistähtaega) jõustunud kohtuotsustest, kohtulikest kompromissidest ja muudest täitedokumentidest tulenevatele ning samuti enne 2011. aasta 01. märtsi tekkinud aegumata nõuetele. Kuna TsÜS § 157 lg-ga 1 lühendatakse täitedokumendist tulenevate nõuete aegumistähtaega, siis vastavalt võlgade ümberkujundamise ja võlakaitse seaduse eelnõu seletuskirjale kohaldatakse ka enne seadusemuudatust jõustunud täitedokumentidest tulenevate nõuete osas võlaõigusseaduse, tsiviilseadustiku üldosa seaduse ja rahvusvahelise eraõiguse seaduse rakendamise seaduse §-s 9 sätestatut.